 Sidoo kale, Musharax xildhibaan Axmed Cabdi Kijaandho ayaa isna shirka xisbigga ee golaha dhexe ku eedeeyey mid musuqmaasuq hadheeye, isal markaana musharax Xaglo Toosiye lagu dhacay goobta, waxaanu yidhi Raadkii ay Somaliland ka timid sideetankii ee ay ka dagaalantay ee kalitalinimadda ahaa ayey maanta dib ugu noqotay ee ha loo duceeyo, waxa ku dhaliilaynaa maalintii shirku ka socday qori caaraddii iyo bando ayey ahayd, waxaanaa leeyahay dadkii meesha fadhiyey marka saddex qaybood loo qaybiyo meel dhan ayaa shaqaale dawladeed ahaa, wax sharciyadda oo xalaalaynayaa oo halkaasi ka dhacay ma jirto, intii mudadda ahayd ee aanu hadlaynay wuxu ahaa inuu shirku ku socdo dariiq khaldan, dad dhex dhexaad ah oo ilaalinayey may joogin, raggii markii horaba loo cumaaday uun baa joogay, wixii ay soo wadeena shalay uun bay cadaatay, xeer hoosaadka KULMIYE wuxuu dhigayey in doorashaddu noqoto fartaag, haseyeeshee markii ay arkeen in laga badinayo Saylici ayey ka dhigeen in kartoon lagu rido taas oo ay ka dhacday boob, iyadoo boqol kaadh lagu sii riday, dadkii aan iman qaarkood ayaa kaadhadhkoodii ayaa la isticmaalayey, waxa la ii sheegay in kartoomadu aanay Isleekeen oo kaadhadh dheerad ah lagu sii riday ka dib markii ay arkeen in Saylici laga badinayo, waxa jirta in dad u codeeyey Xaglo toosiye laga waayey kartoonkiisii, inankaasi Saleebaan xaglo toosiye waa la boobayayuu yidhi XIlhdibaan Kijaandho. 